एनएसकेए कराते हुने
नेपाल सोतोकान कराते संघको आयोजनामा १५ औं एनएसकेए अन्तर्राष्ट्रिय कराते प्रतियोगिता शनिबारदेखि सुरु हुँदै छ । प्रतियोगितामा नेपाल, भारत, बंगलादेश, पाकिस्तान, श्रीलंका र भुटान गरी ६ राष्ट्रको सहभागिता रहने आयोजक संघका महासचिव तथा प्रमुख प्रशिक्षक श्याम शेर्पाले बुधबार पत्रकार सम्मेलनमा बताए ।
काठमाडौँ — नेपाल सोतोकान कराते संघको आयोजनामा १५ औं एनएसकेए अन्तर्राष्ट्रिय कराते प्रतियोगिता शनिबारदेखि सुरु हुँदै छ । प्रतियोगितामा नेपाल, भारत, बंगलादेश, पाकिस्तान, श्रीलंका र भुटान गरी ६ राष्ट्रको सहभागिता रहने आयोजक संघका महासचिव तथा प्रमुख प्रशिक्षक श्याम शेर्पाले बुधबार पत्रकार सम्मेलनमा बताए ।त्रिपुरेश्वरस्थित राखेप कभर्डहलमा हुने दुईदिने प्रतियोगितामा ४० स्वर्णका लागि प्रतिस्पर्धा हुने संघका अध्यक्ष विष्णुबहादुर कार्कीले जनाए । प्रतियोगिताअघि राखेप कभर्डहलमै बिहीबार र शुक्रबार प्रथम वाग्मती प्रदेश खुला कराते प्रतियोगिता हुनेछ । प्रतियोगिता गर्न करिब ३२ लाख रुपैयँ खर्च हुनेछ ।